**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „****DE-PL-LT Pilietinis bendruomenių ugdymas, skirtas kovoje su krizėmis, kuriant šiuolaikinio mokymo sistemą ir keliant civilinės saugos specialistų profesinę kvalifikaciją“**

2021 m. kovo 19 d. Nr. 34-718

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 22 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2023 metų strateginio plėtros plano, patvirtinto Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021–2023 metų strateginio veiklos plano patvirtinimo“, III strateginio tikslo „Užtikrinti švietimo, kultūros, turizmo ir sporto plėtrą bei kokybę, socialinį saugumą, sveikatos priežiūrą, gerinti viešųjų paslaugų kokybę“, 2 tikslo „Sudaryti ir gerinti sąlygas vaikų ir jaunimo bei suaugusiųjų saviraiškai, užimtumui, socializacijai ir gebėjimų plėtotei“ 2.1 uždaviniu „Sudaryti ir gerinti sąlygas saviraiškai, užimtumui, socializacijai ir gebėjimų plėtotei“, 2.1.2 priemone „Neformaliojo suaugusiųjų švietimo programų organizavimas“, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, I strateginio tikslo „Besimokanti, pokyčius kurianti ir socialiai atsakinga bendruomenė“, 1.2 tikslo „Gerinti socialinių ir sveikatos paslaugų kokybę“ 1.2.1 uždaviniu „Gerinti aplinką veikti nevyriausybinėms organizacijoms ir bendruomenėms“, 1.2.1.1 priemone „Nevyriausybinių organizacijų ir bendruomenių veiklos stiprinimas“, Lazdijų rajono savivaldybės taryba n u s p r e n d ž i a:

1. Pritarti Lazdijų rajono savivaldybės administracijos ir partnerių projektui „DE-PL-LT pilietinis bendruomenių ugdymas, skirtas kovoje su krizėmis, kuriant šiuolaikinio mokymo sistemą ir keliant civilinės saugos specialistų profesinę kvalifikaciją” (angl. DE-PL-LT Civic Education for Resilience of Communities to Crises by creating a system of modern training as well as professional qualifications for civil protection educators).
2. Užtikrinti projekto įgyvendinimą ir skirti papildomas lėšas 10 proc. nuo investicijų dalies.
3. Įgalioti Lazdijų rajono savivaldybės administracijos direktorių pasirašyti partnerytės sutartį ir kitus su paraiška susijusius dokumentus.
4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ieva Stalevičiūtė, tel. (8 616) 09 494

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTUI „DE-PL-LT Pilietinis bendruomenių ugdymas, skirtas kovoje su krizėmis, kuriant šiuolaikinio mokymo sistemą ir keliant civilinės saugos specialistų profesinę kvalifikaciją“**

**AIŠKINAMASIS RAŠTAS**

2021-03-18

Lazdijų rajono savivaldybės tarybos sprendimo „Dėl pritarimo projektui „DE-PL-LT pilietinis bendruomenių ugdymas, skirtas kovoje su krizėmis, kuriant šiuolaikinio mokymo sistemą ir keliant civilinės saugos specialistų profesinę kvalifikaciją“ projektas parengtas vadovaujantis Lietuvos Respublikos vietos savivaldos įstatymo 6 straipsnio 22 dalimi (savivaldybės strateginio planavimo dokumentų ir juos įgyvendinančių planavimo dokumentų rengimas ir įgyvendinimas), 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2023 metų strateginio plėtros plano, patvirtinto Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021–2023 metų strateginio veiklos plano patvirtinimo“, III strateginio tikslo „Užtikrinti švietimo, kultūros, turizmo ir sporto plėtrą bei kokybę, socialinį saugumą, sveikatos priežiūrą, gerinti viešųjų paslaugų kokybę“ 2 tikslo „Sudaryti ir gerinti sąlygas vaikų ir jaunimo bei suaugusiųjų saviraiškai, užimtumui, socializacijai ir gebėjimų plėtotei“ 2.1 uždaviniu „Sudaryti ir gerinti sąlygas saviraiškai, užimtumui, socializacijai ir gebėjimų plėtotei“, 2.1.2. priemone „Neformaliojo suaugusiųjų švietimo programų organizavimas“, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, I strateginio tikslo „Besimokanti, pokyčius kurianti ir socialiai atsakinga bendruomenė“, 1.2 tikslo „Gerinti socialinių ir sveikatos paslaugų kokybę“ 1.2.1 uždaviniu „Gerinti aplinką veikti nevyriausybinėms organizacijoms ir bendruomenėms“, 1.2.1.1. priemone „Nevyriausybinių organizacijų ir bendruomenių veiklos stiprinimas“.

Sprendimo tikslas – pritarti bendram Lazdijų rajono savivaldybės administracijos ir Seinų miesto, Slubicės miesto (Lenkija) ir Frankfurto miesto (Vokietija) savivaldybių projektui „DE-PL-LT pilietinis bendruomenių ugdymas, skirtas kovoje su krizėmis, kuriant šiuolaikinio mokymo sistemą ir keliant civilinės saugos specialistų profesinę kvalifikaciją” (angl. DE-PL-LT Civic Education for Resilience of Communities to Crises by creating a system of modern training as well as professional qualifications for civil protection educators). Bendra projekto vertė 60 000 Eur, Lazdijų rajono savivaldybei tenkanti projekto investicijų dalis 15 000 Eur, prisidėjimas prie projekto 10 proc. nuo savivaldybei tenkančių investicijų dalies.

Projekto metu planuojamos išlaidos, skirtos civilinės saugos ir ekstremalių situacijų valdymo mokymams bei specialistų kvalifikacijos kėlimui, projekto administravimui ir viešinimui.

Projektas teikiamas Baltijos jūros regiono projektų paramos programai (angl. Baltic Sea Region Project Support Facility (PSF)) iki kovo 31 d.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Ieva Stalevičiūtė.

Strateginio planavimo ir

investicinių projektų valdymo skyriaus vyriausioji specialistė Ieva Stalevičiūtė